
EVELVN WEVER-CROES 


EANA AKI LO BAV MIRA MAS MOVECION 


DEN DIRECCION DI UN GOBIERNO MAS 
DIGITALISA 


E tema di digitalisacion v automatisacion di Gobierno ta encera 
diferente aspecto entre otro e procesonan di lev cu ta stipula 
duracion di proceso di permiso pa tereno por ehempel. Pero 
tambe e intercambio di informacion di ciudadanonan, entre 
diferente departamentonan. Prome Minister Evelyn Wever - 
Croes ta duna un update di e procesonan aki. 


Tin diferente Minister cu ta encarga cu automatisacion di 
diferente proceso manera entro otro Minister Geoffrey Wever 
ta encabesa y ta atendiendo cu e tema di negoshi y diferente 
red-tape y burocracia cu ta stroba cu e procesonan por bay mas 
lihe. Minister Dangui Oduber ta encarga cu e vergunningen di 
horeca (hotel y restaurant) y tin un plan di con pa esaki bay 
mas lihe. 

Prome Minister a sigui splica cu pa loke ta DIP y e permisonan, 
desde prome di januari a automatisa e parti di peticion pa 
permiso, pero awo falta e resto di e proceso. 


Manera cu ta conoci, tin demasiado atraso na DIP incluyendo 
mas cu 1000 peticion pa tereno comercial. Ta importante pa 
menciona cu e procesonan no ta pega solamente pa falta 
di digitalisacion. Eynan tin problema entre otro a causa di 
investigacionnan basa riba fraude cu tabatin cu tereno, cu ta 


stroba e proceso aun mas. Pero ta trahando riba un plan con 
pa elimina e retraso pa por otorga e terenonan, Premier Wever 
- Croes a expresa. 


E-GOVERNMENT 

“Tin tambe e proyecto di E-Government cu a pasa e proyecto 
piloto. Tur cos a bay bon cu e departamentonan cu a participa 
den e proyecto, y e departamentonan por a intercambia 
informacion facil cu otro. Aworaki ta trahando pa expande 
esaki, y hacie posibel pa mas departamento por conecta na e 
sistema y intercambia informacion mas facil.” 


PREPARACION DI PERSONAL 

Pa loke ta trata personal, mester menciona cu nan tambe ta un 
parti integral di e procesonan nobo y lo percura pa tur personal 
sifia con pa traha cu e sistema. Y unda cu ta necesario lo vuda 
cu herscholing, omscholing v/of bijscholing. Prome Minister a 
enfatisa cu no mester tin preocupacion, pasobra tur personal lo 
ta parti di automatisacion di e procesonan como e personanan 
cu lo bav traha cu e sistemanan. 


FONDO DISPONIBEL 

'E reto mas grandi cu tin na e momentonan aki ta financiero 
pues ta trahando e aña aki cu loke tin. Pendiente pa ricibi e 
fondo cu a aplica pe di Union Europeo cu lo ricibi na 2023. 
Pues otro afia cu tin mas espacio financiero, lo por realisa mas 


cos. 


Pa conclui, Prome Minister a bisa cu no tin un fecha definitivo 
pa realisa tur e procesonan di digitalisacion, pa motibo cu ta 
depende di e fondo cu tin accesibilidad na dje. Pero, comunidad 
lo bay mira mas departamento alinea cu otro. “Por bisa si cu 
Censo y Departamento di Impuesto pronto lo ta completamente 
alinea cu otro, cual lo encera cu ta un solo caminda mester duna 
bo informacion. Pues a traves di e pasonan aki, comunidad lo 
mira mas movecion den un Gobierno mas digitalisa e aña aki”, 
Prome Minister a termina bisando. 

MINISTER ROCCO TJON 
Husticia y Asuntonan Social 


Recientemente Minister di Husticia y Asuntonan Social Sr. 
Rocco Tjon a reuni cu directiva di CEDE Aruba den cuadro di 
proyecto di Veilige Barios. Manera ta conoci, e proyecto aki a 
wordo aproba den presupuesto 2022 pa parlamento di Aruba, 
cu e meta pa ofrece mas na nos hobennan den e barionan. 


Ministerio di Husticia y Asuntonan Social ta considera e inversion 
den barionan uno hopi importante, mirando cu ta inverti den 
e parti di prevencion. Recientemente a haci un estudio enfoka 
riba e calidad di bida di nos hobennan, y esaki a efantisa e 
importancia di percura cu den barionan tin actividadnan pa nos 
hobennan. Pa e motibo aki, ta importante pa inverti den nos 
barionan na un manera sostenibel. Atraves di e inversionnan aki 
ta haci nos barionan menos atractivo pa tur tipo di criminalidad. 
Esaki ta un oportunidad unico pa transforma dicho barionan, 
den barionan cu ta ofrece oportunidadnan na hobennan pero 
tambe na henter comunidad. 


CEDE Aruba hunto cu Ministerio di Husticia y Asuntonan Social 
lo ehecuta e proyecto aki, den cual e meta lo ta pa transforma 
nos centro di barionan a largo plaso. Ademas di Ministerio di 
Husticia y Asuntonan Social e proyecto aki ta conta cu sosten 
di tres ministerio mas, esta; Ministerio di Deporte y Ensefiansa, 
Ministerio di Labor, Integracion y Energia, Ministerio di 
Integridad, Naturalesa, Transporte y Cuido di Grandinan. 


Den cuadro di e proyecto lo duna e debido atencion na e 
mantencion di e centro deportivonan y e parkenan pa nos 
hobennan, lo percura pa barionan ta miho ilumina, lo percura 
pa e situacion di trafico ta uno mas sigur pa nos muchanan y 
lo bin cu mas afterschool programs entre otro. 


Por ultimo, e mandatario a sefiala cu dentro di poco lo firma 
un MOU cu e diferente ministerionan y demas partners cu ta 
hunga un rol clave, pa asina garantisa cu e proyecto aki por 
sigui un trayecto a largo plaso. A logra delinea e lifia di tempo 
pa cu e proyecto aki, y fin di luna lo duna un presentacion na tur 
e centronan di bario, pa por inicia ehecucion di a "afterschool" 
programs. 


ISLA (+) ONLINE ‘A 


Diaranson 20 April 2022 


MINISTER ENDY CROES 


MINISTER ENDY CROES TA FELICITA 
SR. DITO KOOLMAN CU A CUMPLI 70 ANA 


Bunita celebracion di bida hunto cu famianan y invitadonan 


Diasabra ultimo den compania di famia, amistadnan y Gal 
invitadonan sr. Dito Koolman a celebra su 70 afia di edad. 
Minister Endy Croes a pasa sorprende sr. Koolman na su 
residencia na Papilon pa felicite riba su dia special, su fecha 
natal. Un fiesta vena cu ambiente, un celebracion di 70 ańa 
maraviyoso y ameno di kita sombre. 


Pa yega edad di 70 aña sigur ta un bendicion grandi, añanan 
di experencia, conocemento den bida y ta traspasa esaki sigur 
pa siguiente generacionnan. Minister Endy Croes ta gradici sr. 
Dito, esposa Imelda y famianan presente pa cu e invitacion aki, 
na un ocasion asina special, celebrando bida. Masha pabien 
Dito y hopi afia mas di bida y salud. 

INVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 

